Baie dankie aan Paul en Jolene vir hul gasvryheid en goeie diens. Paul dankie vir die kans om soveel wilde diertjies te aanskou reg van die stoep af. Ons sal julle beslis weer sien.
Ek het dit baie baie geniet, veilig, netjies, die bed; oh fantasties, badkamer lyk soos in die movies. Ek het niks woorde om te beskryf hoe fantasties my naweek was nie. Dankie Paul, dit was awesome! Sal beslis weer soontoe gaan.
Baie dankie vir baie goed ingerigte akkommodasie. Dit het soos "home away from home" gevoel. Alles was perfek en silwerskoon. Ek het baie goeie diens ontvang vanaf my bespreking tot die dag wat ons huis toe gegaan het. Sonja wat vir ons moes inboek was dierbaar en baie vriendelik en professioneel. Baie dankie vir ons pragtige bos blomme, dit laat mens sommer spesiaal voel. Die uitsigte is fantasties - die see aan die een kant en die veld aan die ander kant. 'n Groot bonus vir my was die bokkies, muishondjie en voëltjies wat ons kom "groet" het! Weereens baie dankie, dis 'n stukkie hemel op aarde!
Baie vriendelike ontvangs. Paul het ons onmiddellik laat tuis voel. Ek is 'n oud Weskusser en hy het met die gesindheid van 'n Weskusser opgetree (mense-mens). Die plek was skoon en gerieflik! Ons sal beslis weer daar gaan bly!
Ons het die akkommodasie pragtig en skoon gevind. Ons het die bos met bokkies en mongoosies geniet asook die mooi see-uitsig. Paul en Jolene is gasvry en hulle informasie verwelkom brief was 'n goeie idee. Ek kan die eenheid aanbeveel.
Die verblyf en ligging is uitstekend. 'n Rustige atmosfeer en die woonstel is goed toegerus met als wat jy kan nodig kry. Admin rondom ons aankoms en ontvang en afgee van sleutels was 'n 2 ure nagmerrie, maar die res van die naweek het opgemaak daarvoor.
Was rêrig baie heerlik. Al die familie wat kom kuier het, het almal gesê dis baie netjies en pryse is goed. Sal definitief aanbeveel.
Die omgewing is baie rustig en stil. Die eenheid is ruim en absoluut ten volle toegerus. Dis 'n heerlike plek om te ontspan.
9 Elara is 'n pragtige plek wat behoorlik toegerus en smaakvol gemeubileer is. Met 'n lieflike stoep / patio om die natuur te geniet. Sal baie graag weer eendag daar 'n draai wil maak, net langer bly!
Heerlike ruim, gemaklike, netjiese verblyf met alles wat jy nodig het en nog meer. Sal definitief weer daar bly.
Die natuurskoon is op jou voordeur by Perle of Paradise, ons het 'n magdom voëls en klein diertjies gesien sommer so van die stoep af. Die stoep is 'n heerlike kuierplek met 'n groot braai en tafel met stoele waar ons al ons maaltye geniet het. Die woonstel is ten volle toegerus met selfs 'n wasmasjien en skottelgoedwasser. Daar is soveel ruimte in die woonstel, dit het glad nie beknop gevoel met 4 mense nie, en dit was so gerieflik dat albei slaapkamers en suite-badkamers het. Ek sal Perle of Paradise vir enige iemand aanbeveel, oud of jonk, daar is ietsie vir almal.